
SPECIALIŲJŲ SOCIALINĖS GLOBOS NAMŲ „TREMTINIŲ NAMAI“
VYRESNIOJO BENDROSIOS PRAKTIKOS SLAUGYTOJO
PAREIGYBĖS APRAŠYMAS

I SKYRIUS
PAREIGYBĖ

1. Specialiųjų socialinės globos namų „Tremtinių namai“ (toliau – globos namai) vyresnysis bendrosios praktikos slaugytojas (toliau – vyresnysis slaugytojas) yra specialistas.
2. Pareigybės lygis – B. 
3. Vyresniojo slaugytojo pareigybė reikalinga teisės aktų nustatyta tvarka teikti globos namų paslaugų gavėjams bendrosios praktikos slaugos paslaugas, koordinuoti slaugos darbuotojų darbą pagal teisės aktuose ir kituose privalomuosiuose dokumentuose nustatytas normas.
4. Vyresnysis slaugytojas tiesiogiai pavaldus globos namų sveikatos priežiūros padalinio vadovui. Vyresnįjį slaugytoją priima pareigoms ir atleidžia iš pareigų, nustato pareiginį atlyginimą, sudaro rašytinę darbo sutartį įstaigos direktorius įstatymų nustatyta tvarka.


II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti Lietuvos Respublikos teisės aktų nustatyta tvarka išduotą ir galiojančią bendrosios slaugos praktikos licenciją verstis bendrąja slaugos praktika, turėti bendrosios praktikos slaugytojo profesinę kvalifikaciją (baigtas aukštasis arba aukštesnysis slaugos išsilavinimas);
5.2. išmanyti Lietuvos Respublikos teisės aktus, reglamentuojančius medicinos ir slaugos paslaugas bei normas; 
5.3. vadovautis Lietuvos Respublikos įstatymais ir kitais teisės aktais, medicinos norma MN 28:2019, įstaigos nuostatais, vidaus tvarkos taisyklėmis bei savo pareiginėmis instrukcijomis;
5.4. būti atsakingu ir pareigingu, gebėti profesionaliai bendrauti su globos namų paslaugų gavėjais ir konstruktyviai bendradarbiauti su kitais globos namų darbuotojais;
5.5. išmanyti dokumentų rengimo ir tvarkymo reikalavimus;
5.6. sugebėti savarankiškai planuoti ir organizuoti savo veiklą, koordinuoti slaugos darbuotojų darbą;
5.7. mokėti kaupti, sisteminti, apibendrinti, kritiškai vertinti duomenis ir rengti išvadas, sklandžiai reikšti mintis raštu ir žodžiu;
5.8. išmanyti profesinės etikos ir tarnybinio protokolo reikalavimus, gebėti vesti derybas, spręsti konfliktus ir deleguoti atsakomybę;
5.9. mokėti naudotis šiuolaikinėmis technologijomis ir ryšio priemonėmis (Microsoft Office programomis, interneto naršykle (-ėmis), elektroninio pašto programa (-omis) ir kt.), mokėti dirbti su medicininės apskaitos dokumentais, naudotis informacinėmis sistemomis (pvz., e.sveikata).
5.10. turėti galiojantį sveikatos pažymėjimą.
5.11. turėti ne mažesnę kaip 2 metų profesinę darbo patirtį slaugos ar globos srityje.



III SKYRIUS
PAGRINDINĖS ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. teikia globos namų paslaugų gavėjams kokybiškas slaugos paslaugas, laikydamasis licencijuojamos veiklos – slaugos praktikos – reikalavimų;
[bookmark: _Hlk165380195]6.2. pagal kompetenciją, apibrėžtą atitinkamos specialybės medicinos normoje, teikia globos namų paslaugų gavėjams skubiąją ir (ar) būtinąją medicinos pagalbą, operatyviai reaguoja į gyvybei ir sveikatai pavojingas paslaugų gavėjų būkles;
[bookmark: _Hlk165381944]6.3. laiku ir tinkamai vykdo gydytojo paskyrimus  globos namų paslaugų gavėjams, atlieka jiems reikalingas procedūras, rūpinasi ligų profilaktika;
[bookmark: _Hlk165380352]6.4. pagal gydytojo paskyrimus ir nustatytas rekomendacijas organizuoja ir vykdo vaistinių preparatų paskirstymą bei administravimą globos namų paslaugų gavėjams.
6.5. rūpinasi trūkstamų vaistinių preparatų, slaugos priemonių ir kitų poreikių identifikavimu bei informaciją teikia sveikatos priežiūros padalinio vadovui;
6.6. stebi globos namų paslaugų gavėjų elgesį, sveikatos, fizinę, psichinę, socialinę būkles ir apie pokyčius informuoja sveikatos priežiūros padalinio vadovą, gydytoją bei socialinius darbuotojus;
6.7. dalyvauja sudarant individualius globos namų paslaugų gavėjų socialinės globos planus;
6.8. užtikrina aseptikos ir antiseptikos reikalavimų įgyvendinimą ir jų laikymąsį;
6.9. baigus darbo pamainą, specialiuose registruose (budėjimo knygoje ir informacinėje duomenų sistemoje) aprašo atliktus darbus ir pasirašo, o esant būtybei, informaciją neatidėliotinai perduoda sveikatos priežiūros padalinio vadovui;
6.10. tvarko slaugos dokumentaciją; 
6.11. laikosi konfidencialumo ir asmens duomenų apsaugos reikalavimų, slaugos profesinės etikos principų, gerbia globos namų paslaugų gavėjų teises ir jų nepažeidžia;
6.12. pastebėjęs kito sveikatos priežiūros specialisto padarytą klaidą, nedelsdamas apie tai informuoja klaidą padariusį darbuotoją ir jo tiesioginį vadovą;
6.13 bendradarbiauja su gydymo įstaigomis, sveikatos priežiūros specialistais ir paslaugų gavėjų artimaisiais, koordinuoja ir užtikrina tęstinę paslaugų gavėjų sveikatos priežiūrą;
6.14. tobulina profesinę kvalifikaciją Lietuvos Respublikos teisės aktų nustatyta tvarka pagal sveikatos priežiūros specialisto veiklos licencijavimo sąlygas bei reikalavimus;
6.15. pagal kompetenciją teikia pasiūlymus sveikatos priežiūros padalinio vadovui, dėl darbo sąlygų gerinimo ir medicinos bei slaugos paslaugų kokybės užtikrinimo; 
6.16. dalyvauja globos namų ar kitų institucijų sudarytų komisijų, darbo grupių veikloje bei įgyvendinant darbuotojų saugos ir sveikatos priemones globos namuose;
[bookmark: _Hlk165381124]6.17. atlieka kitus sveikatos priežiūros padalinio vadovo ir globos namų direktoriaus pavestus darbus ir, esant poreikiui, pavaduoja kitus darbuotojus pagal kompetencijas.
6.18. teikia informaciją apie globos namų paslaugų gavėjų sveikatą Lietuvos Respublikos teisės aktų nustatyta tvarka;
6.19. atsako už pareigybės funkcijoms atlikti skirtą inventorių ir priemones, kurias naudoja taupiai, racionaliai ir pagal paskirtį;
6.20. savo darbe vadovaujasi šiuo pareigybės aprašymu, globos namų darbo tvarkos taisyklėmis, tvarkomis, aprašais, etikos kodeksu ir kitais vidaus dokumentais bei Lietuvos Respublikos teisės aktais. 
6.21. nedelsiant informuoja sveikatos priežiūros padalinio vadovą ir vadovybę apie susidariusią konfliktinę situaciją, apie globos namų paslaugų gavėjo pablogėjusią sveikatos būklę.
6.22. pagal gydytojo paskyrimus ir nustatytas rekomendacijas organizuoja, paskirsto ir administruoja vaistinius preparatus paslaugų gavėjams, užtikrindamas jų tinkamą vartojimą;
6.23. stebi e. sveikatos sistemoje išrašytų vaistinių preparatų receptų galiojimą ir užtikrina savalaikį receptų atnaujinimo proceso organizavimą;
6.24. teikia informaciją gydytojams apie vaistų išrašymo poreikį. 
6.25. dalyvauja Globos namuose organizuojamuose susirinkimuose, pasitarimuose sveikatos priežiūros padalinio vadovo pavedimu ir/ar Globos namų direktoriaus pavedimu.

[bookmark: _Hlk70585724]Susipažinau ir sutinku vykdyti: 

________________________________________________________________________________
Vyresniojo slaugytojo vardas, pavardė, parašas, data
                
 Socialinės globos namų direktorius pasilieka sau teisę šią pareiginę instrukciją keisti, papildyti ją, supažindindamas su pakeitimais darbuotoją.



